{{Infokutija umjetnik
|ime           = Gustave Doré 
|pokret        = romantizam
|slika         = Doré by Nadar 1867 cropped.jpg
|širina_slike  = 200px
|opis          = Fotografija Nadara iz 1867.
|datum_rođenja = 6. siječnja 1832.Strasbourg, Francuska
|datum_smrti   = 23. siječnja 1883.Pariz, Francuska
|polje         = crtež - grafika - slikarstvo - kiparstvo
|praksa        = Francuska, Engleska, Škotska, Španjolska
|uticaj_na     = Edouard Manet, itd.
|uticaj_od     = Eugene Delacroix, holandska umjetnost
|djela         = ilustracije:Don Quijote, BiblijaBijesni Orlando, BasneKrižarski ratovi, itd.
}} 
Gustave-Paul-Louis-Christophe Doré (Strasbourg, 6. siječnja 1832. – Pariz, 23. siječnja 1883.) je bio francuski crtač, grafičar, slikar i kipar. Doré je obilježio prekretnicu u primijenjenoj grafici svojom nadarenošću, plodnošću (preko 10,000 crteža), imaginacijom i uvođenjem novih grafičkih tehnika. Smatra se najvećim ilustratorom svih vremena.

 Život i djelo 
Kao dječak šalje ilustracije u Journal pour Rire (Novine za smijeh), a od 1848. objavljuje litografije u La Caricature (Karikatura). Niz godina objavljuje svoje ilustracije u La Monde Illustré. Od 1852. godine radi vinjete za ilustracije standardnih djela svjetske književnosti (preko 120 djela sa 200-600 ilustracija). U toj masovnoj produkciji je izrazito neujednačen. 

Radi tako da najprije reže u drvo linearan crtež na način modernih ilustracija, a potom upotpunjuje ovu tehniku raznovrsnim postupcima (obojene slike na drvu, po kojima reproduktori režu klišeje). Otkad je počeo koristiti lavis maniere (akvatinta), morao je osposobiti gravere za reproduciranje te tehnike. Sam stvara novu školu i uvi bois de fil. Taj način graviranja nameće cijelom nizu gravera koje je školovao. Oko 1872. godine započinje raditi bakropise (oko 50 ploča). Za boravka u Engleskoj reže na čeličnim pločama (180 grafika veduta Londona), ali mu ta tehnika ne odgovara. 

Gustave Doré je često svojim ilustracijama davao teatralan karakter u stilu T. Couturea i K. Pilotyja. Igrom svjetla i sjene postiže reljefnost i stvara dramatske štimunge. Doré je ilustrirao djela Rabelaisa, Balzaca, Miltona i Dantea, a kad je 1853. god. ilustrirao djela lorda Byrona, pozvan je u Englesku da ilustrira englesku Bibliju. Godine 1863., Doré je ilustrirao svoja najznačajnija djela: francusko izdanje Cervantesovog Don Quijotea i Poevog Gavrana.

Akvareli iz Škotske i Pirineja svjedoče o njegovom majstorskom daru opažanja i fiksiranja doživljenog, jednako kao i njegovi drvorezi s motivima iz Španjolske. Posebnu pažnju zaslužuje njegov kiparski rad u posljednjim godinama života. U Engleskoj je uvažavan koliko i u rodnoj Francuskoj, pa je u Londonu osnovana Doré Gallery''.

Eksterni linkovi 

 Galerija ilustracija Gustavea Doréa
 Galerija ilustracija iz Biblije

Francuski grafičari
Francuski karikaturisti
Francuski slikari
Slikari romantizma
Biografije, Strasbourg
Biografije, Pariz